
נהלי ניקוי וחיטוי במעבדה
המטרה - 
מטרת נוהל פעולה סטנדרטי (SOP) זה היא לתאר את שיטת חיטוי וניקוי חדרי מעבדה חללי פרוצדורות, חדרי אחסון וכו' בבית חיות SPF של אוניברסיטת תל אביב.
הגדרות – 
א. סניטציה – הליך ניקוי המפחית את מספר החיידקים והמיקרואורגניזמים על גבי חפץ לרמה מקובלת של בריאות הציבור.
ב. חיטוי – הליך ניקוי המפחית את מספר האורגניזמים הפתוגניים על גבי חפץ לרמה בלתי מזיקה.
נהלים –
סניטציה - 
1. תדירות סניטציה – 
א. יש לנקות חדרי מעבדה חללי פרוצדורות, חדרי אחסון וכו' כל יום חמישי מידי שבוע או לפי הצורך (כשיש גילוי של לכלוך ופסולת או חשד של מחלה או זיהום).
ב. ניקיון בארונות ,בארוניות ובמגירות פעם בחודש ביום חמישי האחרון של החודש או לפי הצורך (כשיש גילוי או חשד של מחלה או זיהום).


2. ניקוי פיזי – 
א. יש לשטוף, לשאוב, לטאטא ולנגב את כל החדר כדי להסיר פסולת, לכלוך ואבק – מטפל חיות מצוות בית החיות. (על מנת להקל על מטפל החיות יש לקבוע עם צוות המעבדה לגבי עזרה בהזזת המכשירים על מנת שמטפל החדר יוכל לנקות בכל המקומות)
ב. יש לנקות, לנגב, לפנות ולסדר (בעת הצורך) מכשירים השייכים למעבדה (חשוב להזיז את המכשירים ולנקות מתחת או מאחורי המכשיר) – צוות המעבדה.
ג. יש לשאוב, לנקות ולחטא בוירוסול את המנדפים – מטפל חיות מצוות בית החיות.
ד. יש לשטוף, לשאוב ולנגב בתוך הארונות, הארוניות והמגירות כדי להסיר פסולת, לכלוך ואבק – צוות המעבדה.
חיטוי -
1. תדירות חיטוי -  
יש לחטא חדרי מעבדה, חללי פרוצדורות, חדרי אחסון וכו' מידי חודש ביום חמישי האחרון לחודש או לפי הצורך (כשיש גילוי או חשד של מחלה או זיהום).
2.  הכנה לחיטוי החדר - 
א. יש לשטוף, לשאוב, לטאטא ולנגב את כל החדר כדי להסיר פסולת, לכלוך ואבק – מטפל חיות מצוות בית החיות. (על מנת להקל על מטפל החיות יש לקבוע עם צוות המעבדה לגבי עזרה בהזזת המכשירים על מנת שמטפל החדר יוכל לנקות בכל המקומות)
ב. יש לנקות, לנגב, לפנות ולסדר (בעת הצורך) מכשירים השייכים למעבדה (חשוב להזיז את המכשירים ולנקות מתחת או מאחורי המכשיר) – צוות המעבדה.
ג. הסירו כל ציוד רגיש שעלול להינזק מחומרי חיטוי.
ד. יש לפתוח ארונות, ארוניות ומגירות ולהשאיר אותם פתוחים כדי שהחומר יכנס יותר בקלות למקומות סגורים. 
ג. אם בעלי חיים אינם נמצאים במערכת כלוב מאווררת, יש להוציאם במהלך החיטוי.
ד. אם החדר מתאדה, יש להוציא את כל בעלי החיים. 
3. חיטוי פיזי -
א. מטפל חיות מצוות בית החיות יחטא את חדרי המעבדה עם חומר חיטוי מאושר ובטוח לשימוש בעזרת מכשיר ערפול.
ב. המכשיר מחטא את כל משטחי החדר: תקרה, קירות, רצפות, כיסויי תאורה, ארונות, מכשירים וכל שאר הדברים.
ג. הכניסה לחדר שחוטא אינה תתאפשר ב4 שעות מרגע הפעלת המכשיר. נא לאפשר למשטחים להתייבש תהיה הודעה על הדלת המציינת שהחדר חוטא ושלא תתאפשר כניסה לחדר ב4 שעות הקרובות יחד עם ציון השעה בה הפעלנו את המכשיר.
4. לאחר חיטוי – 
א. לסדר ולסגור את כל הדלתות והמגירות – מטפל החיות מצוות בית החיות.
ב. ייתכנו מקרים בהם יילקחו דגימות מחדרים מחוטאים ע"י טכנאי של בניין ה-SPF כדי להבטיח תברואה נאותה כמתואר ב-SN-01 ניטור כימי וביולוגי של מתקנים וציוד.
ג. יש לוודא שהמשטחים יבשים לפני הדגימה. הדגימות יילקחו מ-4 מיקומים שונים בחדר.
ד. צוות בית חיות יבחן את התוצאות וידווח על ממצאים לא משביעי רצון להנהלה אם הספירה עולה על 50 CFU, ניתן לחטא מחדש את כל החדר או רק חלק ממנו, בהתאם להנחיות הנהלה. 
ה. לאחר חיטוי מוצלח של החדר, יש לאכלס מחדש את בעלי החיים והמכשירים הרגישים.
5. תיעוד -
א. לתעד את חיטוי החדר ביומן התחזוקה של חדר בעלי החיים.
ב. לתעד תוצאות ופעולות מתקנות שננקטו במקרה של תקלות.






